

PROJEKTS uz 11.09.2024.

vēlamais datums izskatīšanai: Attīstības komitejā: 11.09.2024.

domē: 26.09.2024.

sagatavotājs: Ilze Urtāne

ziņotājs: Ilze Urtāne

 LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par zemes ierīcības projekta uzsākšanu īpašumā Vārpiņu ielā 5, Stapriņos**

Ādažu novada pašvaldības dome (turpmāk – Dome) izskatīja *vārds uzvārds* (*adrese*:, turpmāk – Iesniedzēja) 23.08.2024. iesniegumu (reģistrēts 23.08.2024. ar Nr. ĀNP/1-11-1/24/4257) ar lūgumu pieņemt lēmumu un izdot darba uzdevumu zemes ierīcības projekta uzsākšanai nekustamā īpašuma “Grodas” (kadastra numurs 8044 003 0092) zemes vienības Vārpiņu ielā 5, Stapriņos, Ādažu pag., Ādažu nov., ar kadastra apzīmējumu 8044 003 0092 sadalīšanai divās daļās.

Izvērtējot ar iesniegumu saistītos apstākļus, tika konstatēts:

1. īpašums “Grodas” (kadastra numurs 8044 003 0092) ir ierakstīts Ādažu pagasta zemesgrāmatas nodalījumā Nr.1297 un pieder Iesniedzējai. Īpašuma sastāvā ietilpst zemes vienība Vārpiņu ielā 5, Stapriņos, Ādažu pag., Ādažu nov., ar kadastra apzīmējumu 8044 003 0092, 0,63 ha platībā;
2. Ar Domes 29.08.2024. saistošajiem noteikumiem Nr. 40/2024 (publicēti oficiālajā izdevumā “Latvijas Vēstnesis” 06.09.2024. Nr.174) tiek atzīti par spēku zaudējušiem Ādažu novada domes 24.10.2006. saistošie noteikumi Nr. 29 “Par nekustamo īpašumu “Laukkalni”, “Imantas”, “Mārlauki”, “Indrāni”, “Lauciņi”, “Lauki”, “Grodas”, “Cekules”, Zelta iela Nr. 1,3,5,7,9, Ēku iela Nr.1, Sudraba iela Nr.10,12 detālplānojuma grafisko daļu un teritorijas izmantošanas un apbūves noteikumiem” daļā - zemes vienībā Vārpiņu ielā 5, Stapriņos, Ādažu pag., Ādažu nov., ar kadastra apzīmējumu 80440030092;
3. Saskaņā ar Ādažu novada teritorijas plānojumu zemes vienība ar kadastra apzīmējumu 8044 003 0092 atrodas Lauksaimniecības teritorijā (L), Transporta infrastruktūras teritorijā (TR) un Polderu sateces baseinu teritorijā (TIN11);
4. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
5. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
6. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā Attīstības komitejas 11.09.2024. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Grodas” (kadastra numurs 8044 003 0092) zemes vienībā Vārpiņu ielā 5, Stapriņos, Ādažu pagastā, Ādažu novadā, ar kadastra apzīmējumu 8044 003 0092, ar mērķi pamatot zemes vienības sadalīšanu.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienības sadalīšanas informatīva skice uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@TPN

@IDRV

@ Īpašn.:, @

Ilze Urtāne, 29368513